|  |
| --- |
| **CONSILIUL JUDEŢEAN VRANCEA** **DIRECŢIA GENERALĂ DE ASISTENŢĂ SOCIALĂ ŞI PROTECŢIA COPILULUI VRANCEA****DIRECTIA PROTECTIA COPILULUI**B-dul. Gării, nr. 13, Tel: 0237-230789Focşani, Vrancea, cod **620104**, Fax: 0237/230788 |

[www.asistentasocialavn.ro](http://www.asistentasocialavn.ro/) e-mail: dgaspcvn@yahoo.com

**RELUAREA ACTIVITĂȚII CENTELOR DE TERAPIE RECUPERATORIE ȘI RABILITARE PENTRU COPII CU TULBURĂRI DE DEZVOLTARE ȘI ALTE DIZABILITĂȚI FOCȘANI, ÎN PERIOADA STĂRII DE ALERTĂ**

Centrul își reia activitatea cu respectarea următoarelor norme:

* Activitățile de recuperare pentru copiii cu autism începe cu data de 02.06.2020, gradual, initial cu jumătate din copiii cu care se lucra ca apoi, treptat, în funcție de evaluarea activităților de început se va reveni la activitățile normale. Astfel, pentru început se va lucra cu 12 copii/zi cu autism, 3 la grupa Teacch si restul la terapii individuale.
* Serviciile de recuperare acordate in cadrul CTRCTD Focșani vor fi furnizate la cererea părinților copiilor cu autism care necesită servicii de abilitare/reabilitare;
* Programările copiilor la terapii se vor realiza telefonic in următoarea perioadă, adică pentru primele 2 saptămâni și vom posta și pe grupul nostru de facebook **comunitatea copiilor atipici** unde sunt înscriși majoritatea părinților și copiilor noștri.
* La efectuarea programărilor, părinții copiilor cu dizabilități vor fi informați asupra faptului că accesul în centru de zi se va realiza doar după verificarea temperaturii (care nu trebuie să depășească 37,3 grade) sub rezerva absenței simptomelor virozelor respiratorii și cu dezinfecția mâinilor cu dezinfectanții existenti în centru.
* Calendarul programărilor va fi cât se poate de flexibil astfel încât să se respecte toate normele de igienă, pentru dezinfectarea și aerisirea spațiilor de terapie, o jumatate de oră după fiecare copil în parte. Se vor stabili circuite foarte clare și trasee unidirectionale în vederea evitării contactului și păstrarii distanței de siguranță.
1. **MASURI DE SANATATE SI SIGURANTA PENTRU BENEFICIARII DIRECTI SI INDIRECTI**
* Intrarea în centru se va face cu liftul unde nu vor fi permise mai mult de 4 persoane doar dacă sunt membrii ai aceleiași familii. La intrarea și ieșirea din lift vor exista dezinfectanți pentru mâini.
* La intrare vor fi preluați de către asistentul social care va primi atribuții de a efectua și consemna termometrizarea beneficiarilor direcți și indirecți pentru ca apoi să indrume copiii în vederea igienizării și dezinfectarea mâinilor și utilizarea incalțămintei de interior.
* Tot asistentul social/medical va îndruma părintele sau oricare altă persoană adultă care intră în centru să completeze declarația pe propria răspundere cu privire la intrarea sau nu în contact direct cu persoane suferinde din cauza infecției cu Covid-19, precum și cu privire la prezența/absența simptomelor specifice infecției atât pentru ei cât și pentru membrii familiilor cu care locuiesc, inclusiv istoricul călătoriilor acestora.
* Asistentul social va îndruma aparținătorii în utilizarea **rutei unidirecționale** respectiv, intrarea pe la lift și ieșirea pe scările de lângă lift. Orice persoana care intra în centru va primi încălțări la intrare.
* In spatiul de lucru cu copiii cu autism nu intră decât copilul cu asistentul social, nu este permis accesul părintelui decât în situații excepționale care ar putea produce copilului o traumă. În aceste situații, se va respecta distanțarea și cu respectarea regulilor cu privire la purtarea măștii, mănușilor, încăltarilor și a combinezonului.
* După fiecare terapie individuală se va efectua aerisirea naturală a camerei, dezinfectarea riguroasă a materialelor de lucru și a suprafețelor respectiv, birou, scaun, materialele educaționale cu care s-a lucrat, a echipamentelor și aparaturii de recuperare care se va face cu dezinfectant de suprafețe conform standardelor, se vor spăla mâinile cu apă și săpun și se vor dezinfecta cu soluție dezinfectantă.
* Activitățile de grup respectiv cele de terapie Teacch nu se vor desfășura în grupe mai mari de 3- 4 beneficiari asigurând astfel o suprafață minimă a încăperii de 4 mp pentru fiecare beneficiar și o distanță minimă între ei cât și dintre terapeut și ei de 1,5 m.
1. **REGULI GENERALE**

Pe lângă măsurile prezentate mai sus vor fi avute în vedere în mod obligatoriu și respectarea urmatoarelor reguli de comportament și de igienă personală atât de către personal cât și de către beneficiari în funcție de gradul de dizabilitate al fiecăruia, respectiv:

* Spălarea pe mâini in mod regulat și corect cu apă și săpun și utilizarea soluției dezinfectante pe baza de alcool;
* Evitarea organizării întâlnirilor sau a altor evenimente la care să participe mai multe persoane;
* Informarea periodică atât a personalului cât și a beneficiarilor direcți /indirecți cu privire la necesitatea curățării și dezinfectării spațiilor de lucru;
* Evitarea atingerii ochilor, nasului sau fetei;
* Dezinfectarea zilnică a clanțelor sau mănerelor de la uși;
* Respectarea unei igiene respiratorii adecvate.

 **SEF CENTRU, SEF SERVICIU,**

 **CONSTANTIN CLAUDIA AGACHE LILIANA**